91 



6. lipnja g. 1893. našao sam u jednoj šumi nedaleko lijeve 

 obale Drave gnijezdo od scolopax rusticula sa 4 jaja, što je do- 

 kazom, da ta ptica, akoprem jako rijetko, ipak i kod nas gnijezdi. 

 11. listopada vidio sam prva dva eksemplara na prolasku. 



Vrsta hydrocolaeus ridibundus ostaje katšho i preko zime, 

 čemu je dokazom to, da sam 30. siječnja 1894. nekoliko eksem- 

 plara vidio, gdje sjede na rubu leda kraj nesmrznute vode. Isto 

 tako sam opazio, da i ardea cinerea kod nas zimuje, ali se onda 

 ne zadržaje kraj voda, već na kopnu, na poljima, gdje lovi miševe, 

 kojima se hrani. Po svoj prilici ostaje i nycticorax griseus katšto 

 preko zime ili bar jako rano dolazi, jer sam 20. siječnja 1894. oko 

 6 sati na večer čuo prolaziti jato tih ptica, koje je lako po glasu 

 prepoznati. 



27. prosinca 1894. ubio sam jedan eksemplar tinnunculus tin- 

 nunculus, po čem sudim, da i ova ptica u pojedinim, rijetkim slu- 

 čajevima kod nas zimuje. To je bio prvi eksemplar, kojeg sam 

 zimi ovdje opazio. 



Godine 1895. se je vanredno rano pojavila alauda arvensis, 

 već 7. siječnja, ili je kod nas prezimila, što se također znade katšto 

 događati. 



U osobito velikoj množini su se ove godine pojavili zastup- 

 nici vrste Fulica atra. Uzrok tomu će po svoj prilici biti izvanredno 

 velika poplava, koja je trajala od ožujka pa sve do rujna, na što 

 je vode velikom i upravo čudnovatom brzinom nestajalo. 



11. listopada, dakle jako kasno, vidio sam jošte 3 eksemplara 

 vrste hirundo rustica, koja dapače katkad kod nas zimuje, te onda 

 obično stanuje po štalama, kako je to kroz više godina bio slučaj 

 na jednoj pustari vlastelinstva Njeg. visosti nadvojvode Fridrika u 

 Madžarskoj. 



Prvi eksemplar vrste scolopax rusticula na prolasku u jeseni 

 sam opazio 9. listopada na večer. 



Osobito kasno se je ove godine pojavila ardea garzetta, jer sam 

 istom 5. srpnja prvi eksemplar vidio, a u opće ih je jako malo 

 bilo. Nestalo ih je pako tako brzo, da nijesam mogao ni jednog 

 podatka o njihovu odlasku zabilježiti. 



Vrste calcarius nivalis do ove godine još nikad nijesam u 

 našim krajevima opazio, premda je moguće, da ona preko zime 

 k nama dolazi. 



